16 सेला क नगर स मेमनन यहूदा क नवा राजा बरे नज़राना पठावा; तू पचन्क रेगिस्तान स होत भए सिय्योन क बिटिया क पठवा।
जउन आपन घोंसला स धरती पइ गिर गवा ह।
उ पचे अर्नीन नदी क पार करइ बरे इधर-उधर दउड़त अहइ।
3 उ सबइ विन्ती करत अहइँ, "हमार मदद करा!
बतावा हम का करी!
जइसा दोपहर क धूप स एक आंधर छाया हमका बचावत ह।
हम सत्रुअन स भागत अही।
तू हमका छुपाइ ल्या।
4 ओन मोआब बासियन क आपन घर तजइ क मजबूर कीन्ह गवा रहा।
एह बरे तू ओनका आपन धरती पइ रहइ द्या।
तू ओनके सत्रुअन क छुपाइ ल्या।
इ लूट रुक जाइ।
सत्रु हार जइहीं अउर अइसे मनसेधू दूसर क नोस्कान करत हीं,
इ धरती स उखड़िहीं।
5 फुन एक ठु नवा राजा आइ।
इ राजा दाउद क घराने स होइ।
उ सच्चाई स पूर्ण, करूणावाला अउ दयालु होइ।
इ राजा निआव कर्ता अउ निस्पच्छ होइ।
उ खरे अउ नीक काम करी।
बहोत अभिमानी अउ घमण्डी अहइँ।
इ सबइ लोग हिंसक अहइँ अउ बड़ा बोले भी।
एनकर बड़ा बोल फुरइ नाहीं अहइ।
7 समूचा मोआब देस आपन अभिमान क कारण कस्ट उठाई।
मोआब क सारे लोग विलाप करिहीं।
उ सबइ लोग बहोत दुःखी रइहीं।
उ पचे अइसी वस्तुअन क इच्छा करिहीं जइसी ओनके लगे पहिले हुवा करत रहीं।
उ पचे कीरहरासत मँ बने भए अंजीर क पूड़न क इच्छा करिहीं।
8 उ सबइ लोग बहोत दुःखी रहा करिहीं काहेकि हेसबोन क खेत अउर सिबमा क अंगूर क बेलन मँ अंगूर नाहीं लगाइ पावत अहइँ।
बाहेर क सासकन अंगूर क बेलन क काट फेकेन ह।
याजेर क नगरी स लइके रेगिस्ताने मँ दूर दूर तलक सत्रु क फउजन फइल गइ अहइँ।
उ पचे सागर क किनारे तलक जाइ पहोंची अहइँ।
काहेकि अंगूर नस्ट कीन्ह गएन।
काहेकि हुवाँ फसल नाहीं होइ।
हुवाँ गर्मी क कउनो फल नाहीं होइ।
हुवाँ पइ आनन्द क ठहाके भी नाहीं होइहीं।
10 अंगूरे क बगिया मँ आनन्द नाहीं होइ अउर न ही हुवाँ गीत गावा जइहीं।
मइँ कटनी क समय क सारी खुसी खतम कइ देब।
दाखरस बनवइ बरे अंगूर तउ तइयार अहइँ,
किन्तु उ सबइ बर्बाद होइ जइहीं।
11 एह बरे मइँ मोआब बरे बहोत दुःखी हउँ।
मइँ कीरहरैम बरे बहोत दुःखी हउँ।
मइँ ओन नगरन बरे बहोत जियादा दुःखी हउँ।
12 मोआब क निवासी आपन ऊँचे पूजा क ठउरन पइ जइहीं।
उ सबइ लोग पराथना करइ क जतन करिहीं।
किन्तु उ सबइ ओन सबहिं बातन क लखिहीं।
Awadhi Bible: Easy-to-Read Version. Copyright © 2005 Bible League International.
